La Fabra i Coats es converteix en magatzem de joguines dels Reis d'Orient | La web de la ciutat de Barcelona
La Fabra i Coats es converteix en magatzem de joguines dels Reis d'Orient
publicat el 24/12/2012 a les 16:42 h. Redacció bcn.cat
Del 26 de desembre al 4 de gener, la Fàbrica de Creació Fabra i Coats es converteix en factoria i magatzem de joguines dels Reis d'Orient. Tothom qui s'hi acosti, veurà, cada tarda, com s'il·luminen de colors les finestres per deixar entreveure els regals.
La Fàbrica de Creació Fabra i Coats acull aquests dies (del 26 de desembre al 4 de gener, de 18 a 20 hores) la factoria i magatzem de joguines dels Reis Mags d'Orient. Si passeu per davant de la façana d'accés a la Fabra i Coats, veureu com els finestrals dels tres pisos s'il·luminen de colors i deixen entreveure el treball d'elaboració dels regals que després es repartiran entre tots els nens i nenes de Barcelona.
A més, durant aquests dies, un patge emissari dels Reis serà l'encarregat del magatzem i explicarà la història de la procedència màgica dels regals als visitants.
Per celebrar la instal·lació del magatzem (obra de l'artista Xevi Bayona), el dia 27 a les 18.00 hores, hi haurà una gran xocolatada.
» Web de la Fabra i Coats [+]